บาทเปิด  35.10 แข็งค่าตามภูมิภาค
เงินบาทเปิดตลาด 35.10 บาทต่อดอลล่าร์  แข็งค่าตามภูมิภาค ตลาดรอดูสัญญาณดอกเบี้ยจาก เฟด
16 มี.ค. 2559

เงินบาทเปิดตลาด 35.10 บาทต่อดอลล่าร์  แข็งค่าตามภูมิภาค ตลาดรอดูสัญญาณดอกเบี้ยจาก เฟด
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.10 บาท/ดอลลาร์ แข็งค่าเล็กน้อยจากปิดตลาดเย็นวานนี้อยู่ที่ระดับ 35.12/14 บาท/ดอลลาร์ เคลื่อนไหวในทิศทางเดียวกับภูมิภาค ขณะที่มีเงินทุนไหลออกจากแรงเทขายหุ้นของนักลง ทุนต่างชาติเมื่อวานนี้
"บาทขยับแข็งค่าลงมาจากเย็นวานนี้เล็กน้อย หลังมีแรงเทขายหุ้นของต่างชาติ" นักบริหารเงิน กล่าว
ตลาดจับตารอดูผลประชุมของธนาคารกลางสหรัฐ (เฟด) ที่จะส่งสัญญาณถึงทิศทางของการปรับอัตราดอกเบี้ยในปีนี้
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.05-35.15 บาท/ดอลลาร์
"วันนี้น่าจะแกว่งตัวในกรอบๆ รอผลประชุม เฟด" นักบริหารเงิน กล่าว